2015થી 2017 દરમિયાન અનેક વાર પાકિસ્તાન જઈ ચુકેલો અને મસૂદ અઝહરના ભાઈને મળી ચુકેલો આશિક બાબા અત્યારે સુરક્ષાદળોના કામ આવી રહ્યો છે. આતંકી આશિક બાબા પાસેથી મળી રહેલી જાણકારીથી સુરક્ષા દળોને જૈશના ઓપરેશન અને પ્લાનિંગની જાણકારી મળી રહી છે. અત્યારે NIA આશિકની પૂછપરછ કરી રહી છે. આશિક બાબાનો દાવો છે કે, કાશ્મીરમાં સરહદ પારથી થતી આતંકી ગતિવિધીઓને પાર પાડવાની જવાબદારી કોઈ અબ્દુલ્લા નામના આતંકીની છે. સૂત્રોના જણાવ્યા અનુસાર, આશિક બાબાએ ગયા વર્ષે કાશ્મીરમાં થયેલા ફિદાયીન હુમલામાં જૈશ માટે મહત્વની ભૂમિકા ભજવી હતી.